《插花山居诗同弟寒将作 其三》
清代·马思赞

最爱西风换夹衣，一番秋色到柴扉。不除衰草留虫语，但扫空阶候叶飞。

带角未妨菱稍贵，然萁或恐豆旋稀。直愁恼乱比邻意，珍重儿童唤鸭归。

作者简介：浙江海宁人，字寒中，又字仲安，号衎斋，又号南楼。监生。先世姓朱，出继马氏，故朱彝尊称为宗人。家有道古楼，藏书多宋元善本，亦藏法书名画、金石秘玩。性豪迈，喜交游。诗、画、篆刻均工。有《道古楼藏书目》、《道古楼历代诗画录》、《衎斋印谱》、《寒中诗集》。